
a estamos contigo 


Estades a recibir o exemplar da Revista Atenea, que debería estar no 
pasado mes de decembro. A modo de desculpa, dicirvos que temos 
algunhas novidades administrativas, que nos complicaron, de algún 
xeito, as previsión, pero xa estamos contigo. 


É de xustiza comezar o ano congratulados ó constatar que o resultado 
electoral das eleccións xerais arroxaron un proceso que consolida a 
continuación das políticas de progreso social emprendidas nos 
últimos anos e impiden que as correntes conservadoras, tan 
presentes noutros países do noso status democrático. A polarización 
política, que non é exclusiva de España, aderezada polas guerras, 
forma parte de eses discursos, onde a ideoloxía conservadora fan dos 
sentimentos a bandeira da súas políticas. 


Pois ben, o estado español aparece neste mundo como un faro, como 
unha luz na defensa dos dereitos e liberdades, a pesar dos episodios 
retrógrados que se están a dar nalgún Concello ou Comunidade 
Autónoma. Como é posible que, despois de 50 anos de haber 
superado a censura e recuperado as liberdades, parezan delitos 
terribles as políticas de igualdade, a xustiza social, o acceso a un 
teito, a comida, o respecto, o diferente, a xenofobia, a violencia de 
xénero, ... constatando que algo non funciona, que algo está por 
facer. 


Non debemos baixar o nivel de esixencia das políticas que reduzan as 
diferencias sociais. Políticas inclusivas que prioricen o avance social. 


ATENEA (LIMIAR) 


Agora, seguindo a estela política, comenza O ano con eleccións 
autonómicas, xa no mes de febreiro, e ao Parlamento Europeo, no mes 
xuño. Polo tanto, debemos seguir mobilizados, facer que as eleccións 
sexan un reflexo da sociedade e que os resultados sexan indiscutibles e 
representativos, “a votar toca”. 


No ámbito de Ferrol, espéranos un trimestre interesante, intenso e 
emotivo. O día 20 de Xaneiro inaugurarase, no Parque Anton Varela, en 
Canido, o monumento as persoas asasinadas polo Franquismo nas 
comarcas de Ferrolterra, Eume e Ortegal. Acto de grande emoción, de 
recoñecemento, de dignidade, de xustiza. Contamos coa vosa 
participación. 


As mencionadas eleccións autonómicas, a celebración do 8M e do 10OM, 
a posta en marcha do Plan de Cultura de Ferrol, ou aló menos dalgunha 
das súas partes, todo está por falar. Pola nosa parte pretendemos seguir 
avanzando nas iniciativas que forman parte do noso patrimonio; Clube 
de lectura, a Mostra de Curtametraxes, os Martes de Cine, as Xornadas 
da Gaita “Anton Varela”, promovendo actividades de artes escénicas, 
de rutas culturais, etc. e, neste primeiro trimestre, recuperaremos as 
Xornadas de Documentación. 


Desde a directiva do Ateneo Ferrolán, renovada de folgos e de persoas, 
estamos ilusionados por esta nova etapa e dispostos a facer o esforzo 


necesario para estar a altura do que nos demandedes. 


Por un bo e frutífero ano 2024 

UN PASEO POLA INFANCIA A TRAVÉS DO XOGO 


a era das videoconsolas 
de última xeración, dos dispositivos 
electrónicos e da robótica, hai xoguetes 
e Xogos que non perden o seu interese e 
O seu encanto . Xa sexan artigos antigos, 
versións renovadas ou xoguetes que non 
cambiaron a súa esencia durante 
décadas , seguen cunha demanda viva 
entre tanta tecnoloxía nova. Todas as 
culturas e en todos os lugares, ao longo 
dos tempos, o ser humano sentiu a 
necesidade de divertirse, de entreterse, 
e para iso foi esencial o potencial da 
imaxinación no uso de xogos desde 
idades moi temperás. No pensamento 
dun neno o xogo é un tema moi serio. Os 
xoguetes son elementos crave na 
infancia. Xogar é, ademais dun 
entretemento, unha vía de escape para o 

progreso e a aprendizaxe. Permite aos 
nenos e nenas descubrir e entender o 
universo que lles rodea, co que xogos e 
xoguetes son parte da educación. 

Se observamos o debuxo do pintor 
flamenco Pieter Bruegel pintado hai máis 
de 400 anos, vemos que moitos dos xogos 
resúltannos familiares á vista, só hai que 
pararse un pouco nos elementos para ver 
un neno xogando cun aro,outro andando 
en ZanNcos, O XOgo das canicas tamén sae 
representado, así como un amplo abanico 
doutros moitos xogos . Uns mantéñense 
no tempo e outros pasaron ao 
esquecemento. 


Esquecemento en parte motivado polo 
protagonismo cada vez maior dos xogos 
tecnolóxicos 


O xogo segue presente na vida das persoas 
de forma permanente. Axuda á creación de 
vínculos entre familiares e amizades e 
proporciona pracer e diversión. As persoas 
repiten o que lles agrada e así O xogo 
convértese en algo fundamental da cultura 
dos pobos. Xogos e xoguetes tradicionais 
forman parte da nosa formación e 
constrúen a nosa identidade. 


Na actualidade asistimos a un crecente 
interese polos xoguetes, xogos, deportes 
tradicionais e populares en toda Europa. 
Son numerosas as institucións de todo tipo 
que impulsan a súa recuperación, 
divulgación e posta en valor. En Galicia 
este interese constátano a aparición de 
distintos colectivos como asociacións, 
centros de ensino, iniciativas particulares 
ou interesados na recuperación de 
prácticas lúdicas en xeral, dalgunha 
modalidade específica ou na recuperación 
dos Xoguetes. 


No CEIP de ESTEIRO (Ferrol) desde o ano 
2002 contan cun museo dedicado ao xogo. 
Tres docentes Antón Cortizas Amado, 
mestre e escritor de literatura infantil, 
Jesús Caramés, director do 

centro naquela época e Ángeles Loureiro, 
mestra, escritora e música, impulsaron a 
creación deste espazo como forma de 
transmitir o valor do xogo e do xoguete 
como elementos da propia identidade 
popular e legado dos 


ARTIGO 


pobos. Desde aquelas primeiras pezas a 
colección non parou de crecer chegando na 
actualidade ás 750, moitas delas chegaron 
doutros países sendo doadas polo propio 
profesorado nas súas viaxes ao estranxeiro 
e outras feitas polo propio alumnado. 


Percorrer as súas vitrinas lévanos a unha 
viaxe ao pasado conectando a nosa mente 
dunha maneira emocional cos nosos 
recordos lúdicos da infancia. Contemplara 
variedade de xoguetes agrupados por 
seccións nos andeis, fainos viaxar a un 
mundo máxico no que o xogo comezaba 
coa imaxinación necesaria para a creación 
do xoguete. 


Observando as vitrinas das bonecas 
apreciase que están feitas de diferentes 
materiais como o cartón pedra, as 
mazurcas de millo, e trapos. 

- XOGUETES DE DESPRAZAMENTO- 


UN PASEO POLA INFANCIA A TRAVÉS DO XOGO 


-COLECCIÓN DE BUXAINAS- 


O CEIP Esteiro forma parte da rede que 
promove o xogo artesanal tradicional: 
Brinquedia (Rede Galega do Xogo Tradicional). 
Coincidindo coa festividade de San Martiño 
organizan entre os diferentes centros asociados 
o día do peón. Durante a xornada, os nenos e 
nenas aprenden sobre a historia deste 
tradicional xoguete, así como dos diversos 
movementos e trucos que se poden facer con el. 

Aínda que nas últimas décadas o xoguete converteuse nun produto de consumo, e o seu 


valor educativo ou lúdico está condicionado á obtención de resultados económicos, os 
xoguetes fabricados son elementos que comparten a persoa que xoga e a que observa, que 
dá o contrapunto ao xogo e que convidan a imaxinar outras formas e funcións. Nas vitrinas 
deste museo hai xoguetes de todo tipo, quizá os antigos móstrannos o valor da sinxeleza, 
aínda que ás veces sexa mesmo complexo, froito do enxeño do ser humano e que co paso 
do tempo seguen mantendo ese compoñente nostálxico que nos fai retroceder á infancia. 


Terminamos este itinerario dando as grazas a Gonzalo Beceiro Bellas, docente do CEIP 
Esteiro desde hai 10 anos, quen foi noso guía durante esta visita, detallando a historia do 
museo e cada unha das vitrinas das que recollemos un pequeno mostrario dese gran 
tesouro que gardan con esmero no centro. 


As persoas que teñan interese en visitar O museo poden acordar unha visita poñéndose en 
contacto previamente no teléfono da secretaría 981352904. 


Referencias: Herrador,J. (2012). Análisis de los juegos populares de P. Brueguel a través de las 
vitolas. ADAL, 24, 25-29. 

S CUrsos de auga en Galicia van ser 
cumpridamente aproveitados ao longo 
da historia, e os muíños do río Belelle xa 
aparecen solidamente documentados 
dende a Idade Media, cando no ano 1111 
dona Munia Froilaz de Traba funda o 
Mosteiro de Pedroso (Narón) en recordo 
dun fillo morto nas augas do río Grande 
de Xubia. 


Aínda que polo de agora non se dispoña 
de evidencias arqueolóxicas, pouca 
dúbida cabe de que habería muíños xa 
tempo antes, tal vez construídos en 
precario baixo as pontes, uns e outros de 
madeira, polo que é case segura a 
existencia de restos de madeira 
enterrados baixo dos arrastres dos ríos, 
nos leitos e nos esteiros. 


Ademais dos numerosos muíños de río 
que ocuparon moitísimos ríos e regos 
dende a cabeceira ao esteiro e por toda a 
xeografía, cóntase tamén coa exacta 
referencia de catorce muíños de mar que 
traballaron no litoral de Galicia 
aproveitando o ir e vir das mareas. 

A construción destas instalacións 
facíase nalgún amplo entrante 
costeiro que se enchese coa preamar e 
baleirásese totalmente na baixamar. 
Levantábase entón un muro de 
cachotería que facía as funcións de 
dique para o encalco das augas. Nesta 
presa colocábase unha comporta 
abatible que abría por flotación ao 
empezar a subir a marea e pechaba co 


ESQUE 
Killoteran, Co. Waterford (Murphy, 2005) 


comezo do refluxo. Desta maneira 


lográbase almacenar unha gran 


cantidade de auga, que se evacuaba despois a través da comporta do muíño, levándoa por 
un abucinado cara a unha canalización angosta que aumentaba a velocidade coa que o 
chorro de auga finalmente incidía sobre as paletas da roda do muíño, facéndoa virar do 
mesmo xeito que ocorre nos muíños de río. Á súa vez, a roda de paletas facía virar unha 
moa de pedra, situada sobre outra moa semellante pero fixa, triturándose así o gran 
introducido pola moega entre ambas as pedras. 


Baleirado o encoro e pechada a comporta do muíño, coa nova subida da marea reiniciábase 
o ciclo descrito. Con este modo de funcionamento os muíños traballaban de maneira 
cíclica e intermitente durante períodos coincidentes cos das mareas, o que supoñía dúas 
moendas de entre tres e cinco horas de duración cada unha no caso das mareas vivas nas 
mellores localizacións e arredor de tan só unha hora con mareas mortas e nos sitios máis 
cativos. 


A capacidade do encoro debía ser suficiente para efectivamente garantir a máxima 
dispoñibilidade da auga na baixamar, e así poder moer durante a maior parte do tempo dos 
dous ciclos diarios que chegaban a asegurar ata unhas sete horas de xiro en cada un, e 
aproximadamente cinco horas de moenda efectiva en cada ciclo. Con encoros de menor 
capacidade os períodos de moenda reducíanse a non máis de unhas tres horas efectivas. 
Faise notar que nas calas elixidas para construír un muíño de marea adoita desaugar algún 
regueiro ou regato, cuxa pequena aportación de auga non estorba para o total baleirado do 
estanque na baixamar, pero contribúe a enchelo e acrecentar a capacidade de moenda. 


OS MUÍÑOS DE MAR NA CONTORNA DE FERROL 


Os muros dos diques de peche do encoro executábanse en sólida fábrica de pedra nos seus 
paramentos exteriores, e habitualmente coa anchura suficiente para permitir o paso 
folgado de carros pola súa coroación. Cara ao centro do dique ou nun dos seus extremos, 
segundo as posibilidades do terreo para un mellor aproveitamento do refluxo das mareas, 
construíase o edificio do muíño. Este edificio afacía ter dúas plantas: unha situada baixo do 
nivel da auga no encoro, aberta ao mar por uns grandes arcos, na que se dispoñían os 
mecanismos de rotación dos muíños; a outra, practicamente ao mesmo nivel máximo da 
auga no encoro, na que se aloxaban os mecanismos e útiles propios da moenda. Nalgúns 
muíños podía haber máis plantas e dependencias, que servían de vivenda para o muiñeiro 
e almacén para usos diversos. 


En moitos dos casos, o muíño de marea contaría orixinariamente cunha roda hidráulica 
vertical (bruia), aínda que despois modificárase a instalación instalándose unha ou varias 
rodas hidráulicas horizontais (rodicios), preferentemente coa configuración chamada 
muíño de dorna ou caldeira. Nesta tipoloxía de muíño, magnificamente acaída aos muíños 
de marea, o rodicio traballa dentro dunha cámara cilíndrica totalmente de pedra, de altura 
variable e de arredor dun metro de diámetro, totalmente integrada na parte baixa da 
construción, que normalmente carece de inferno. A auga chega por unha canle case 
horizontal, cuxas paredes van estreitándose até remataren nunha regaña duns dez ou 


quince centímetros de ancho, pola 
que se verte pola periferia interior da 
caldeira o abondoso caudal. O xiro, e 
por riba de todo, o peso da columna de 
auga na caldeira fan virar o rodicio e 
auga sae pola grecha, unha abertura 
preparada no fondo da caldeira. 


Turbinas romanas en Chemtou (J. ROder) 


O nome de acea, derivado do hispanoárabe “aceña” que adoito reciben os muíños de mar 
(e algúns de río) ten seguramente a súa orixe no feito de que fora a roda vertical a súa 
primeira dotación mecánica. Por exemplo, no mapa de Bernardo Gómez de 1639 da ría de 
Ferrol pode lerse saceñas de su magestad- onde houbera unha acea e chamouse dende 
aquela Aceñas del Ponto, malia que os muíños aínda existentes naquel lugar teñan rodicios 
de caldeira desde a súa construción en 1785. 

“Aceñas (1963) ; 


Catorce foron os muíños de mar identificados nas costas de Galicia e, organizados 
cronoloxicamente, consonte as máis antigas datas certas da súa existencia como tal muíño 
de mar, son: Acea de Ama (1550), Aceas do Burgo (1580), Muíño de El-Rei (1609), Muíño de 
A Seca (1622), Muíño de As Torres (1647), Aceas da Illa (1681), Aceas da Ponte Gaiteira 
(1726), Aceas de Ove (1750), Aceas do Ponto (1785), Aceas dos Verxeles (1795), Muíño de 
Bazarra (1815), Muíño do Cura (1873), Muíño de Riocastro (1890), e Muíño de Pol (1905). 


Os máis antigos deles é máis que posible que foran inicialmente construídos como 
verdadeiras aceas, é dicir, muíños accionados por unha roda hidráulica vertical, nos que 
aproveitábase tanto o caudal do río que neles desemboca como o baleirado da auga de mar 
que enchera na preamar o seu correspondente encalco. 

Dos catorce muíños, dous foran construídos na ría de Ferrol, un na de Ares e outro máis na 
de Ortigueira, muíños dos que seguidamente se informa polo miúdo. 


Muíño de El-Rei (1609) 
De localización aínda non confirmada, Begoña Bas (1991: 107) suxire que este muíño 


atopárase onde hoxe está a Ponte de Santa María, na parroquia de Santa María de Neda, no 
termo municipal de Neda. 


OS MUÍÑOS DE MAR NA CONTORNA DE FERROL 


Datado o 19 de decembro de 1609, 
reinando Felipe III, o Arquivo de Simancas 
conserva un plano que reza Planta de las 
Aceñas que se han hecho en la villa de 
Neda por donde se verá el reparo que 
conviene hacer en ellas para reforzarlas, 
por Bartolomé Núñezoo. Na 
documentación que acompaña ao plano, 
amais doutras reparacións menores, 
sinálase que habería que “fortalecer o 
burato que fixeron as forzas das mareas 
por cerca do monte. 


Non sabemos se as reparacións solicitadas 


foran feitas ou non pois, a comezos de 1635 
Francisco de Quincoces dirixíase a Felipe 
IV para informarlle da necesidade de por 


de novo en servizo los hornos y aceñas Muíño de El-Rei (Bartolomé Muñiz; 


ATE SE ADE ego oe aa DS CAR EA ARTES 


que V.M. fabricó en Neda que eran los 
mejores de Españas. Os cartos remitidos 
dende a Corte permitirían a reparación de 
fornos e almacéns, mentres que a das 
aceas demorábase por razóns técnicas, xa 
que o Gobernador prefería o seu derribo 
polas deficiencias da construción e o feble 
dos seus alicerces. 


Por outra banda, na obra El Atlas del Rey 
Planeta (Pedro Texeira, 1634), no debuxo 
correspondente á ría de Ferrol están 
perfectamente representadas as 
desembocaduras dos ríos Belelle, Xubia e 
Freixeiro, cun muíño salientado na marxe 
dereita da boca do río Belelle, e unha 


anotación cs Molinos del Rey” no 

tramo final do río Freixeiro, que puideran corresponder ao muíño dos Amenadás e ao 
muíño do Ponto, pero non temos nin debuxo nin nota algunha verbo dunhas aceas ou 
muíños de mareas. 


Finalmente, no plano de 1639 do Arquivo de Simancas titulado “Descripción del Puerto de 
Ferrol”, figuran representado en Neda as sCasas Reales donde se labra el bizcocho, 
xunto da igrexa de San Nicolás, de mediado ó século XIV, e a correspondente lenda di 
cc Aceñas de su majestad y hornosy?. Na ribeira dereita do río de Neda (o Belelle) non temos 
indicación da igrexa de Santa María do Porto, construída no século IV e xa entón arruinada. 
Máis ao norte figura un estanque na boca do río Xubia do que podería ser un muíño de 
mareas, coa lenda s Aceñas de su majestadoy. E até Ferrol só figura despois representado 
con pequena anchura o río Freixeiro. 


Mapa ría de Ferrol (Bernardo Gómez,1639) 


OS MUÍÑOS DE MAR NA CONTORNA DE FERROL 


A localización, xa que logo, non é doada, pois a zona toda foi modificada, gañándose terreo 
ao mar con recheos e construcións. Begoña Bas (1991: 108) suxire que o muíño estivera 
baixo a actual ponte da estrada, e que a súa presa aproveitárase para o seu trazado e 
fundamento. Pode que parte das estruturas aproveitárase no muíño dos Parrando, na 
marxe esquerda do río. En todo caso, o estanque ou presa do muíño podería ter sido 
construído próximo á elevación na que se asenta a actual igrexa de Santa María, construída 
no século XVIII. 


Do antedito tírase doadamente que son poucos os datos, non só do emprazamento do 
muíño, senón tamén da súa configuración. Atendendo ao mencionado debuxo de 
Bartolomé Muñiz e aos seus comentarios, a presa do muíño, construída de cantería 
labrada, podería ter algo máis de cento corenta metros de lonxitude, cun grosor de pouco 
menos de dous metros. O edificio con cuberta a dúas augas, construído máis ou menos na 
metade de presa orixinal, albergaría os mecanismos de rotación na parte baixa (o inferno) 
e os muíños na planta superior (o tremiñado). O muíño contaba entón con cinco moas 
ccCorrientes y molientes-) e outras tres spor asentar”, O que supón para a época unha 
construción de gran tamaño e un total de oito moas. 


NE 
Foto: Xoán Porto 

https://gigapan.com/gigapans/118590 


Aceas do Ponto (1785) 


Santiago Beaujardin, sde nación francés” e a sazón vicecónsul de Francia na vila de 
Ferrol, obtiña o 10 de outubro de 1785 licencia do Intendente Xeneral da Mariña para a 
construción dunha fábrica de fariñas nas Aceas do Ponto, no esteiro do río Freixeiro e nas 
inmediacións dunhas vetustas salinas de orixe romana. Recibiría tamén licencia do prior 
do mosteiro de San Martín de Xubia para edificar no lugar de Outeiro salmacén, casa, 
huerta y más edificios que se le acomodeny. Por último, José María Bermúdez, señor de 
Jubia, sus puertos y salinas e rexedor perpetuo da vila de Ferrol, concedía o permiso para 
as Obras. 


Coas obras xa avanzadas e funcionando a pleno rendemento dous dos tres muíños 
proxectados, o 12 de setembro de 1791 Santiago Beaujardin asociábase co seu compatriota 
Juan Lembeye, notable comerciante acomodado na vila de Ferrol dende 1762, comisionado 
de abastecemento dos Reais Arsenais e director da Real Compañía Marítima, entre outros 
importantes cargos. En 1796 Beaujardin e Lembeye deciden disolver a súa sociedade, 
quedando este último como único propietario das Aceas do Ponto. 


Este muíño de mareas, un dos máis capaces dos existentes en Galicia e ata non fai moito un 
dos mellor conservados, construíuse no emprazamento duns antigos muíños de roda 
vertical, de aí o nome de sas grandes aceñas nombradas de Lembeye””, e era accesible 
desde o mar en embarcacións de pequeno calado. O edificio do muíño, a casa vivenda e O 

estribo dereito da presa teñen asento no lugar de Outeiro, parroquia de San Martiño de 
Xubia no termo municipal de Narón. O estribo esquerdo da presa está no lugar de O Ponto, 
do mesmo concello. 


Ao igual que os demais muíños da comarca suplían a forte demanda dunha poboación en 
incesante crecemento desde que en 1750 Ferrol acollese aos máis importantes estaleiros 
do Estado. O abastecemento do trigo estaba garantido pola sociedade mercantil creada por 
Santiago Beaujardin, o seu irmán Dionisio e o empresario Juan Lestache, tamén francés e 
con muíños no río Xubia. A sociedade achegaba grans de Filadelfia, ademais das habituais 
remesas de cereal que chegaban a Ferrol dos portos de Baiona, Burdeos, Londres, 
Amsterdam, Hamburgo e San Petersburgo. 


No marco da política económica do momento, as Aceas do Ponto recibiron o título de Reais 
Fábricas concedido por Carlos IV o 11 de xuño de 1798 en Aranxuez. A Real Cédula permitía 
gozar de exencións de aranceis e de libre comercio con América, autorizaba a facer 
provisión de trigo noutras rexións e a cortar madeira para doelas dos barrís de fariña dos 
bosques entón incautados pola Mariña para a construción naval. 


Cos quebrantos sufridos pola rede de muiñaría industrial dos franceses, cando saía máis 
barato traer ao porto de Ferrol as sacas de fariña xa elaborada desde Santander, Bilbao e 
San Sebastián, as Aceas do Ponto caeron no abandono, e Juan Lembeye morreu en 1823, 
empeñado e cos seus muíños hipotecados. 


A propiedade pasou a mans de Juan Preyarte, e del a María Josefa Lembeye e ao seu marido 
Manuel José Ciaran. En 1860 os herdeiros de Ciaran venderon os muíños a Nicolás 
Fernández e José Rodríguez, que desde 1849 aproveitaran a recuperación da muiñaría na 
comarca polas especiais regulación municipais e polo aumento da demanda de cereal tanto 
en Europa, en razón da Guerra de Crimea (1854-55) como na comarca trasanquesa, grazas 
ao apoxeo da construción naval ferrolá durante o estable e próspero quinquenio de 
goberno (1858-1863) da Unión Liberal fundada e dirixida por Leopoldo O'Donnell. 


Co paso dos anos e pese aos intentos de adaptación aos novos tempos e unha tenaz 
resistencia á desaparición, a evolución técnica e mercantil envelleceu irremediablemente a 
estas instalacións, incapaces xa de sobrevivir nunha economía 

tendente ao xigantismo e á uniformidade. O derradeiro muiñeiro, Herbert Reimann, o 
alemán, pecharía as portas en 1963. 


O conxunto estaba formado por unha presa, tres muíños, almacéns, armadoiros, vivenda e 
casa de recreo. A presa é de cachote e lousa, con perpiaños nos peitorís; ten cento trinta e 
tres metros de largo e tres e medio de ancho, formando un estanque de grandes 
dimensións, con máis de cincuenta e catro mil metros cadrados de máxima lámina de 
auga. Cun fondo de medio metro a tres metros, a capacidade do encalco superaba os cento 
vinte mil metros cúbicos. 


A entrada da auga do mar no estanque facíase por un gran oco rectangular construído no 
primeiro terzo do arranque da presa dende o muíño; con catro metros de ancho tiña dúas 
comportas abatibles suspendidas, que abrían coa entrada da auga e pechaban cando coa 
retirada da marea comezaba a baixar o nivel no estanque. O muiñeiro podía regular o nivel 
no encoro grazas a unha comporta de guías de un metro e corenta centímetros de luz, 
accionada cun volante e un parafuso sen fin que movía un engrenaxe e subía ou baixaba 
outro parafuso vertical suxeito á comporta. 


Aceas d'O Ponto (Manuel Lara, 1979) 

Por contar por veces con importantes aportacións de auga do río Freixeiro, a presa foi 
construída cunha serie de aliviadoiros próximos a súa coroación para facilitar o desaugue e 
impedir o asolagamento do camiño sobre a presa e das fincas que rodean o encoro. 


Os tres muíños contan con cadansúa entrada de auga independente, configuradas como 
unha canle que vai estreitándose ata a regaña do cubo que acolle ao rodicio, na eficaz 
configuración típica dos muíños de caldeira (molinos de regolfo), que combinan o peso da 
columna de auga co impulso rotatorio que esta lle imprime ao rodicio. 


Ao ter unha importante carreira de marea, a moenda facíase durante o devalo e parte do 
abalo, en dúas moendas diarias que podían ser de ata sete horas cada unha. Cunha 
duración media de cinco horas e un salto de máis de dous metros, a potencia eficaz 
máxima do conxunto podía superar os trinta quilovatios con mareas vivas. A capacidade 
anual de moenda era dunhas vinte e cinco mil fanegas de trigo ao ano (un millón 
trescentos oitenta e sete mil cincocentos litros), cunha utilidade aproximada dun millón 
corenta mil quilogramos de fariña. 


Muíño de Riocastro (1890) 


Na marxe dereita da ría de Ares, na linde marítima do termo municipal de Cabanas co de 
Fene, atópanse os arruinados restos dun muíño de marea no lugar de Riocastro, parroquia 
de San Martiño do Porto, no termo municipal de Cabanas. 


Segundo indica Begoña Bas (1991: 105), OS veciños non lembran do muíño a traballar, e nin 
sequera en bo estado. Porén, os seus maiores lembraban que lles contaban a eles de cando 
funcionaba o muíño e, principalmente nas secas do verán, se achegaba en barca xente da 
outra banda da ría para facer a moedura. Non hai moito, aínda podían mirarse uns furados 
nas rochas nos que amarrábanse as barcas que viñan moer. 


Na carta de navegar 929 do Instituto Hidrográfico da Mariña (titulada De Punta Frouseira a 
las Islas Sisargas, con las rías de El Ferrol del Caudillo, Ares, Betanzos y La Coruña), 
editada en 1967 con levantamentos non datados e correccións ata 1978, figura 
representado un viveiro entre Redes e a punta Madalena, pero sen indicación algunha da 
existencia dos restos do muíño. 

A presa do muíño, construída de cachotería miúda, ten uns dez metros de lonxitude, cun 
groso de pouco menos de un metro, e remata no estribo esquerdo cos oito metros da 
parede do edificio do muíño. O edificio tería cuberta a dúas augas, e fora construído tamén 
en cachotería miúda no estribo esquerdo da presa, cunha planta de oito metros de longo e 
catro metros de ancho. A presa contaba con dúas comportas, das que só quedan os ocos no 
muro: unha delas sirve de desaugadoiro ao río do Castro; a outra, máis próxima ao muíño, 
atópase case totalmente enterrada baixo a area. 


Polas súas cativas dimensións, cabe pensar que este muíño albergaría un único mecanismo 
de rotación na parte baixa (o inferno) e as correspondentes moas na planta superior (o 
tremiñado). Aínda que non puidemos ter acceso ao seu inferno, supoñemos que as 
instalacións do muíño de Riocastro serían do tipo de dorna (caldeira),común nos muíños 
de marea, e terían no fondo dun cubo cilíndrico ou troncocónico un só rodicio (roda 
hidráulica horizontal) solidario cun eixo vertical que arrastraría a capa, a moa xiratoria do 
muíño. 


A situación deste muíño no fondo da ría, nun entrante da costa con pouco movemento das 
augas do mar, e no que desauga e deixa os seus arrastres o río do Castro, propiciou a 
sedimentación das areas mariñas no estanque e mesmo na enseada, enterrando pouco a 
pouco a presa, hoxe en día case totalmente cuberta pola area. 

O estanque formado podería ter, como moito, unha capacidade de novecentos metros 
cúbicos, ocupando nas preamares unha superficie máxima de cincocentos metros cadrados 
de lámina de auga. Malia as súas máis que modestas dimensións, nos invernos o muíño 
traballaría ben coas achegas do río do Castro, e aproveitaría mellor as mareas durante as 
secas do verán. A potencia eficaz máxima non debería superar os cinco quilovatios. 


Muíño de Pol (1905) 


O chamado Muíño do Mar, coñecido tamén como As Aceas e mais recentemente nomeado 
como Muíño de Pol, localízase no fondo oriental da Ría de Ortigueira, nunha pequena 
enseada ao sur da Vila de Santa Marta, capital do concello de Ortigueira. O río Maior 
desauga nesta enseada, marcando o límite entre as parroquias de Santiago de Cuíña, na súa 
marxe dereita, e San Xulián de Senra, na esquerda. 


Este muíño foi o derradeiro muíño de mareas que se construíra en Galicia. As obras foran 
promovidas entre 1905 e 1910 por José Linos, un emigrante das terras de Ortigueira 
retornado da Habana (Cuba). O material arrigado na canteira de A Pedra, en Cariño, aos pes 
da Serra da Capelada, era levado en barca por José e o seu irmán cara ao seu emprazamento, 
onde o preparaban e asentaban uns canteiros pontevedreses. Os elementos mecánicos do 
muíño montounos un carpinteiro de Valdoviño chamado Grandal, considerado na zona 
como bo coñecedor e experimentado no tema. Dos catro cubos inicialmente previstos no 
muíño so dous deles se instalaran: un con pedras albeiras, o pé e a capa, para o trigo; e con 
pedras negreiras, tamén o pé e a capa, O outro, para o maínzo. 

Foto: Xoán Porto 

Unha quenlla duns cento trinta metros desvía pola marxe esquerda do río Maior parte das 
súas augas cara a un muíño de río que vai desaugar no encoro do muíño de mareas. Dende o 
muíño de río, o camiño de acceso continúa polo fondo da presa do muíño de mar, por riba 
dun muro de cachotería duns corenta e sete metros de lonxitude e metro e medio de alto, 
que ten unha pontella para permitir o paso da auga dun regato que desauga no estanque. O 
camiño continúa uns cento corenta metros polo muro da marxe esquerda do encoro e vai 
rematar nunha pequena explanada, da que se accede ao edificio do muíño de marea. A 
explanada, máis ou menos trapecial, ten uns vinte e cinco metros de lonxitude polo 
interior da presa, e vinte e sete metros polo lado que da ao mar. O estanque formado ten 
unha lámina de auga duns dezaseis mil metros cadrados e antes da colmataxe pola lama 
tiña unha capacidade próxima aos vinte e catro mil metros cúbicos. 


O dique construído fronte o mar, cuns sesenta metros de lonxitude, metro e medio de 
ancho na base e algo menos na coroación, e dous metros sobre o fondo, conta cunha 
comporta de madeira de tres metros de ancho, situada na súa metade, e un aliviadoiro 
duns setenta centímetros de ancho a carón do muíño. 


# 

Muíño de Pol (Manuel Lara, 2009) 

O edificio do muíño, cunha planta de once metros e vinte centímetros por once metros e 
oitenta centímetros, ten os muros de fábrica de cachote e no seu tempo estiveran lucidos 
exteriormente. A cuberta é de lousa a dúas augas, sobre armadura de madeira. O edificio 
ten dúas plantas, a dos rodicios e a das moas. No andar dos muíños ten dúas portas 
enfrontadas: unha para o acceso ao edificio e a outra para pasar dende o interior do muíño 
ao dique da presa. 


O inferno do muíño, a planta baixa, que queda case somerxida coa marea alta, ten unha 
estrutura formada por sete arcos que comunican todos os pasos da auga baixo o muíño. 
Catro arcos fan as entradas da auga do estanque aos cubos, dous arcos no muro exterior 
permiten a saída da auga ao mar, e o sétimo se sitúa no muro que divide a planta en dous 
corpos iguais, comunicándoos. As entradas da auga aos cubos son as típicas dos muíños de 
mar, cun canle que vai estreitándose ata chegar de maneira tanxencial ao cubo ou caldeira. 
Os dous primeiros cubos, nos que se instalaron os muíños, son cilíndricos e case iguais; O 
terceiro é semicircular e o cuarto cuadrangular. 


A primeira planta vai dividida como a baixa, en dous espazos que separa un muro. No 
primeiro recinto están os dous muíños, instalados sobre unha plataforma que descansa en 
pequenos muros de pedra. No segundo recinto non chegaron a instalarse os outros dous 
muíños previstos, malia que teñen preparados na planta baixa cadanseu cubo co seu canle. 


A continuación do dique frontal, a presa queda pechada pola súa marxe dereita por medio 
de un muro duns cento trinta e cinco metros de largo, que discorre a carón do leito do río 
Maior e remata na beiramar na que ten asento o muíño de río. 


Os dous rodicios eran de madeira, dun metro de diámetro e cinguidos por un cintón de 
ferro, con nove penas labradas na madeira para recibir á auga. Cando o muíño estaba en 
pleno funcionamento, a moenda duraba unhas tres horas e durante a mesma se moían en 
total entre dez e doce ferrados (un ferrado equivale a vinte quilogramos de maínzo e quince 
de trigo), dos que o muiñeiro retiraba a parte que lle correspondía polo seu traballo. A 
potencia máxima efectiva andaría polos quince quilovatios, cos dous muíños traballando. 


A construción na década de 1940 dos terrapléns e o recheo de parte da marisma para a vía 
do ferrocarril Ferrol-Gijón polo fronte da enseada, modificou a dinámica das augas 

interiores facéndoa mais lenta e aumentando a deposición de lama no fondo, dificultando 
deste xeito o funcionamento do muíño. Acosado tamén pola competencia dos motores e 
dos muíños eléctricos, o muíño de mar de Ortigueira foi traballando cada vez menos, hasta 
O seu abandono definitivo contra 1970. 


O Concello de Ortigueira, a través da Fundación Ortegalia, adquiriuno para a súa 
restauración mediante un convenio coa Xunta de Galicia. No mes dos Santos do 2007 OS 
traballos de rehabilitación foron adxudicados á empresa “Ollarte Tecnología y 
Conservación”, especializada na recuperación do patrimonio. 


Conclusión 


Amais dos catorce muíños de mar claramente identificados, e a meirande parte deles 
estudados polo miúdo por Begoña Bas López hai uns trinta anos, a investigadora viguesa 
cita como posíbel muíño de mar a Azea do Seixo que, a vista da información que se posúe, 
non parece que o fora. 


A Azea é O nome que recibe un lugar do Seixo, na parroquia de Santiago de Franza do termo 
municipal de Mugardos, no que se ten suxerida a existencia dun muíño de mar. Malia as 
características do lugar, unha pequena enseada na desembocadura do río Baa na ría de 
Ferrol, non se deron atopado evidencias materiais de construción ningunha, e non existe 
tampouco constancia de transmisión oral ao respecto, polo que teríamos que desbotar a 
posibilidade da existencia alí dun muíño de mar. 


Por outra banda, o investigador Antonio Meijide Pardo si deixou anotado que en 1792 O 
fomentador da pesca Pablo Badía Domenech, que tiña vivenda e un almacén de salga de 
peixe na Rampla d'O Seixo, en 1792 quixera montar un muíño de mareas no esteiro do rio 
Baa, solicitude que, a petición da veciñanza, foille rexeitada polas autoridades da Mariña 
Real, polo que o tal muíño nunca foi construído: 


“En 1792, ante el Real Consejo, se instruyó expediente sobre unos molinos harineros de 
nueva invención que Badia pretendia edificar en O Seixo. Los mareantes mugardeses 
impugnaron su construcción por entender que aquéllos perjudicarian a la pesca y faenas de 
los barcos.” 

A tan frecuente como errónea asimilación de acea (propiamente, roda hidráulica vertical) 
con muíño de mar, tería dado pé a tal suposición. Porén, a existencia certa, e hoxe aínda 
verificable, dun muíño de río medio cento de metros augas arriba da desembocadura do río 
Baa na enseada d'O Seixo, sería un indicio da pasada existencia naquel lugar dunha roda 
hidráulica vertical accionada polas augas do río para a moenda de cereal, quere dicir, unha 
verdadeira acea. 

UNHA ACHEGA DOCUMENTAL ÁS FORTIFICACIÓNS DA VILA MEDIEVAL DE FERROL 


este artigo abórdase o 
estudo das defensas 
da vila medieval de 
Ferrol, en base ás 
fontes documentais 


dispoñibles, ata 
esgotar toda a información extraíble das 
mesmas, amosándose a necesidade de 
estudos arqueolóxicos que aporten datos 
COS Que resolver as interrogantes que 
xorden da limitada información que 
aportan na actualidade as fontes 
escritas. 


A primeira vez que se ten noticia da 
existencia dalgún tipo de estrutura 
defensiva na vila de Ferrol é a través dun 
documento de aforamento entre o prior 
do Mosteiro de Pedroso e Fernán Pérez 
Tiñoso, con data do 12 de xullo de 1314. 


Item mays vos arrendamos a nosa 
cortinna da Xorda, commo departe do 
valado vello, cerca da dita villa de 
Ferrol (...) 


O feito de que, a comezos do século XIV, 
alúdase a este paramento como "vello" 
posibilita que a súa xénese remóntese á 
época fundacional da vila, no século 
XIII, o que lle outorgaría como 
finalidade o acoutamento da nova 
poboación de cara aos privilexios e 
concesións que se lle conceden e quere 
facer valer a vila. Tal é o caso da 
prohibición da entrada de meiriños na 


vila. Cabe sinalar, en base a esta breve 
mención, que, para o tempo no que se 
redacta o foro, non semella existir ningún 
outro tipo de elemento defensivo a 
maiores do valado vello; referido aquí 
como cerca da dita vila. 


Avanzado 32 anos no tempo, noutro 
contrato de arrendamento do Mosteiro de 
Pedroso, nesta ocasión con Pedro 
Fernández de Ferrol, corrobórase a 
permanencia deste valado vello. A vez 
que, de novo, reitérase a súa función como 
estrutura perimetral da vila. 


(...) Item os arrandamos et aforamos a 
cortinna que chaman da Xorda, commo 
departe do valado vello, por hu foy 
cercada a villa de Ferrol (...) 


Nos tumultuosos anos da segunda metade 
do século XIV, nos que a vila de Ferrol pasa 
da xurisdición real á señorial, época 
marcada polos conflitos consecuentes da 
Guerra Civil Castelá e o asasinato de Pedro 
I, Ferrol vése envolta nas loitas do período, 
e, en consecuencia, aparece referendada 
nas crónicas que narran tales feitos. Ferrol 
é mencionada na Crónica de Dom Jogo , 
redactada no século XV, con motivo da 
expedición naval emprendida no ano 1384 
polo rei luso que da nome a dita crónica, 
que fixou como obxectivo a costa galega. 
No transcurso desta campaña, Ferrol é 
atacada por mar e incendiada. 


Este foi todo queimado que nom ficou 
dele senom a egreja. 


Este acontecemento expón a cuestión da 
calidade das defensas coas que conta a vila 
de Ferrol, mesmo pode ser que a vila estea 
desprotexida pola súa fronte costeira, 
precisamente, por onde chega o ataque; 
limitándose por tanto a súa fortificación a 
parte terrestre. 


Non é este o último episodio bélico no que 
se ve envolto Ferrol antes da conclusión do 
século. Soamente pasados os 3 anos do 
saqueo portugués, cara Ferrol diríxese, de 
novo, un continxente 

portugués. Se ben, nesta ocasión, o ataque 
prodúcese por terra. Neste momento, a 
vila atópase guarnecida por tropas bretoas 
e borgoñoas, pertencentes a unidades 
mercenarias das Compañías Brancas. 


Do sitio e toma da vila de Ferrol da noticia 
o cóengo Jean Froissart, que recolle os 
feitos nas súas crónicas sobre a Guerra dos 
Cen Anos, conflito internacional no que se 
enmarca as disputas e reclamacións pola 
sucesión de Pedro T na Coroa de Castela, e 
que explica a presenza de tropas francesas 
en Ferrol en apoio dos casteláns fronte a 
reclamación do aspirante a coroa; nese 
momento o Duque de Lancaster. O 
interesante dende a perspectiva deste 
artigo é a descrición que o cronista fai 

sobre a vila. Presenta Ferrol como unha 
vila bastante fortificada, a cal debe ser 
asediada con máquinas e que, finalmente, 
só cae mediante o emprego do engano. 


... Ils vindrent devant Ferrol en Gallice, 
une ville assés forte qui se tenoit pour le 
roy de Castille, etla s'arrestérent. Quant 
le roy de Portigal et ses gens furent venus 
devant Ferrol (...) et direntle connestable 
et le mareschal que ils seroient assalllis et 
que la ville estoiít bíen prendable 
d'assault (...) mais non firent, car il y- 
avoit dedens Bretons et Bourgoingnons 
(...). Or furent au tíers fours les engíens 


dreschiés (...) pour assaillir.(...). 


Con todo, non deixa de resultar un tanto 
sorprendente que, soamente tres anos 
despois da súa narrada destrución a mans 
da flota portuguesa, a vila de Ferrol 
apareza recuperada ata tal punto, o que fai, 
primeiro, cuestionarse o alcalde dese 
ataque. Por outro lado, tamén, ante o visto 
na documentación previa, semella 
axeitado tomar con cautela a imaxe que 
ofrece Froissart sobre a vila de Ferrol. Non 
podendo, con todo, descartar que neste 
período se realice algunha mellora do 
sistema defensivo da vila. 


Entrado xa o novo século, xustamente no 
ano 1435, atopamos novos datos sobre as 
estruturas defensivas da vila de Ferrol. 
Nun documento de aforamento do 
escudeiro Xoán de Serantes a favor 

de Afonso Menaya e a súa muller, Mariña 
López, para construír unha casa na Rúa 
Curuxeiras, é mencionada a existencia dun 
valado no lugar onde se proxecta construír 
a vivenda 


(...)huna casa que esta ena Rua 
curugeyras da dita vila de ferrol (...) et 
vay topar de longo enno valado et do 
outro cabo testa enna dita Rua en que ten 


as portas. (...) 


Grazas a este documento podemos situar a 
existencia dun paramento nas 
proximidades da Rúa Curuxeiras, que 
aparece por primeira vez nomeada neste 
texto. Se ben, non se pode asegurar que 
este valado correspóndase co valado vello 
referendado na documentación do século 
anterior, si que semella que a localización 
da Cortiña da Xorda, onde se atopaba o 
valado vello, coincidiría aproximadamente 
coa deste valado, arredor da Rúa 


Curuxeiras. 


Aínda, cara finais do século, temos unha 
referencia sobre as fortificacións de Ferrol. 


Se ben, nesta ocasión trátase 

dunha referencia directa, nun informe do 
ano 1495, Medidas para la guarda de 
Galicia, comisionado polos reis católicos. 
Neste documento, fase unha brevísima 
mención ás defensas de Ferrol. 


as puentesdehume e ferrol (...) nos dísen 
que son mal reparadas y muy menguadas 
(...) quelas reparen e fortalezan e 


provean commo conviene (...) 


A información que nos aporta vai no senso 
que transmite a documentación previa: 
unhas defensas de escaso valor dende a 
perspectiva militar. Con todo, 
descoñecemos se as melloras e 
reparacións suxeridas acometéronse 


Xa no século XVII, atopamos novas 
referencias. Nesta ocasión, nun informe 
do Capitán de Galicia, o Duque de Ciudad 
Real, que data do ano 1625, descríbese as 
defensas coas que conta a vila nesa altura. 


(...) la villa tíene pólvora y municiones las 
necesaria para cualquier revato y dos 
piezas de artillería encavalgadas en un 
reducto, que señorea la mayor parte del 


puerto (...) 


Agora xa non se fala de valado, senón dun 
reduto circunscrito á zona portuaria. Esta 
descrición semella coincidir có observable 
nos planos existente deste século e do 
posterior. 


No plano "Descripción del puerto de 
Ferrol" de Bernardo Gómez, do ano 1639, 
obsérvase un paramento que pecha a 
punta da vila, dende o templo parroquial 


ata a rúa San Francisco, pola beira do mar. 


PE 
Recorte plano do ano 1639. A.G.S.MPD,62,004 


Para este século cabe aínda mencionar a 
imaxe da vila que aporta Méndez Silva na 
súa descrición "Población General de 
España" editada en 1645 


Uno de los famosos, y segurísimos 
puertos de Europa es la villa de Ferrol, 
plantada en la costa del Oceano 
Cantábrico, dos leguas a la Coruña por 


Imar; cercada de muros, abundante de 


pesca y algun vino, con 400 vezínos, una 


parroquia (...) 

No século XVIII a planimetría xurdida a 
razón dos proxectos navais da dinastía 
borbónica e das reais obras na vila de 
Ferrol apórtanos nova información. 


De especial interese son dous planos 
datados nos anos 1723 e 1732, nos que 
observamos a contorna de Ferrol, previa a 
súa posterior transformación polas obras 
do arsenal: o seu perfil costeiro e as 
edificacións existentes na vila. Neles 
pódese observar unha estrutura 
identificada como porta que se apoia nas 
casas e, xunto a esta, unha rampla que 
descende cara a ribeira. A súa vez, na 
punta costeira, obsérvase unha estrutura 
que identifícase como murallas. Se ben, 
estas non cobren toda a fronte costeira da 
poboación, atopándose, aparentemente, 
só fortificado na parte que vai dende a 
punta ata a igrexa parroquial; algo 


semellante ao que nos amosaba o plano do 
ano 1639. 


Concretamente, no plano de 1732 apórtase 
unha serie de informacións: Castillo 
antiguo (B), Puerta antigua del Castillo 
(D), Bajada al Mar que sirbe de 
embarcadero (F), Muralla que se puede 
hacer nueba para modernizar el Castillejo 
(G), Murallas que se debe solo reparar (H) 


Recorte de Plano do ano 1732 MNF 1430 


Nun plano posterior, do ano 1735, amósase 
un debuxo da vila, onde se aprecia esa 
"Puerta Antigua del Castillo "ao carón do 
templo parroquial, e onde sobresae unha 
torre contigua. 


Recorte do plano do ano 1735 Ar.E-T.4-C.4-99 

Se ben, toda a contorna vese 
profundamente modificada coas obras do 
Arsenal, a escavación do foxo e os recheos, 
que alteran a liña costeira e provoca a 
desaparición de moitas das edificacións do 
Ferrol Vello. 


Con todo, aínda no século XIX perviven 
algúns restos das antigas murallas da vila. 
Segundo informa Montero Aróstegui, ata o 
ano 1826 permaneceu a porta da vila, 
coñecida polo nome de Porta do Castro. 


La construcción de este trozo de fábrica 
era un cuerpo informe con dos o tres 
arcos adherentes por sus paramentos, 
siendo alto y gótico con dos claves el que 
miraba al mar, ylos otros de la parte de 
tierra circulares, sín que sus ejes 


estuviesen en una misma línea 


Esta Porta do Castro corresponderíase coa 
representada nos planos do século XVIII, 
adxacente ás casas da rúa coa que 
comparte nome. Incluso pola descrición 
feita por Aróstegui podemos especular 
sobre unha datación ao redor dos séculos 
XV ou XVI, en relación coa arquitectura 
gótica ou tardo-gótica descrita. 

En conclusión, ante toda a documentación analizada, cabe sinalar que: 


Temos referencias sobre estruturas defensivas nun espazo de tempo moi dilatado, duns 
cincocentos anos, por tanto, ten que considerarse a posibilidade que neste tempo houbese 
unha sucesión diferentes estruturas. Neste senso, semella claro que durante a meirande 
parte do século XIV a vila soamente conta cun paramento, denominado como valado vello; 
probablemente, unha estrutura bastante feble, da que descoñecemos se pechaba 
completamente a vila ou parcialmente. Podemos constatar a súa presenza cara a zona do 
Campo das Redes, actual Parque Raíña Sofía, onde semella que se localizaría a Cortiña da 
Xorda. Xa no século XV aparece unha nova referencia a un valado, do cal non sabemos se se 
trata do mesmo do anterior século, e que se localiza na contorna da rúa Curuxeiras. Isto 
contrasta coa información que coñecemos das defensas dos séculos 

posteriores, fundamentalmente coa localización da porta da muralla na contorna da Rúa 
Castro. 


Parte do problema, é que, a pesares das múltiples referencias, a información é marxinal 
por non ser o tema fundamental, con algunha excepción, da documentación existente. Por 
tanto, aínda que temos noticias delas, coa información dispoñible actual non resulta 
posible caracterizalas en profundidade, nin coñecer a súa evolución. 


En definitiva, resulta necesario un estudo arqueolóxico dos restos que teñen e vaian 
xurdindo, para corroborar as hipóteses que nos permiten realizar as fontes documentais. 

Desde o Ateneo Ferrolán levamos algún tempo 
intentando analizar os cambios que se 
promoven a axenda 2030 para transmitir, de 
forma sinxela, unha información que permita 


O os cidadáns facerse unha opinión o mais 
alamos con “Torcuato Teixeira 


SE i completa e exhaustiva posible. 
avogado especialista en dereito p p 


pesqueiro e Asesor Xurídico da 


- - 5 En Ferrol a metalurxia, especialmente os 
“Federación Nacional de Cofradías ? Pp 


estaleiros, sempre foron unha gran fonte de 
de Pescadores” (fncp.eu). ? p 8 
traballo, e nestes momentos estase a traballar 
moito en estruturas para implantar eólica 
mariña en moitos puntos de Europa. Sendo isto 


un feito real, visible e palpable. 


Como se decide a capacidade a instalar? 
En concreto na eólica mariña. Hai un 
plan, que é o Plan Nacional Integrado de 
Enerxía e Clima que marca uns obxectivos 
cara a 2030. É un documento de 
declaracións de obxectivos, de 
intencións.... pero non ten ningunha 
validez xurídica para poder ti presentalo 
ante un tribunal e exixir que se cumpra 
Moitas declaracións e moitos documentos, 
unhas veces se cumpren e outras veces 
non. 


Na eólica mariña, segundo a declaración 


d Nel, sito 


Foto: Xoán Porto 


do Ministerio de Transición Ecolóxica e o 
Reto Demográfico, ten como obxectivo 
conseguir 3 xigavatios de enerxía eólica 
mariña para 2030. Ese é un obxectivo que 
se MArcou, pero claro, os obxectivos, como 
sempre, hai que centralos na realidade do 
teu país. Neste caso, 3 xigavatios para 
instalar en 5.000 km2, que se teñen 
reservados para a eólica mariña. 


Isto suporía instalar, máis ou menos, entre 
200 e 22O aereoxeneradores de 15 
megavatios, nunha plataforma 


continental tan escasa e tan curta como é a 


que rodea a España e a Península. 


Para min, está fora de lugar. Hai unha 
actividade económica importantísima, en 
moitas zonas de España, como é a pesca e, 
ademais, na plataforma continental, 
existe unha grande riqueza de ecosistema 
As dúbidas que surxen son, precisamente, 
como pode afectar a instalación de estes 
aereoxeneradores a estes ecosistemas 
mariños? Se O sumamos aos posibles 
impactos socio-económicos dunha 
actividade tan importante como é 
actividade pesqueira, pois me parece un 
reto que, non papel, queda moi ben pero 
que, na realidade, vai quedar reducido a 
moito menos Ou, ao mellor incluso, non 
vai ser factible España. 


Entón, dada as características das nosas 
augas e as características do sector 
pesqueiro é imposible de implantar ese 
tipo de enerxías senón queremos sacrificar 
os ecosistemas mariños e a pesa, que é un 
sector superimportante en Galicia. 


Polo tanto, haberá que poñelo enriba da 
mesa e dicirlle á cidadanía: mira, vamos a 
sacrificar os ecosistemas mariños e O 
sector pesqueiro para instalar a enerxía 
eólica mariña, porque entendemos que é a 
única opción que temos de futuro, 

para derrotar o cambio climático. E con ese 
debate, a sociedade e a opinión pública 
terá que opinar ao respecto. Desde logo os 
pescadores vamos a opoñernos. 


Hai retorno aos cidadáns afectados no 
tempo? Non só indemnización 

por peche de actividade (agrícola, 
gandeiro, da pesca, do marisqueo), e 
dicir, este peche (do sector en cuestión) 
vai compensar ao cidadán? Bueno, aquí, 
con tal de ver quen está detrás dos 
proxectos que se están presentando da 
eólica mariña... pois... que son o oligopolio 
enerxético: está Repsol, está Naturgy, está 
Iberdrola, está Endesa, fondos de 
inversión importantes, etc. e, por outra 
banda, saber quen está detrás de estas 
empresas. Detrás de Iberdrola está Catar, 
detrás de Endesa está o estado italiano, 
detrás de Naturgy está, principalmente, o 
estado Arxelino e poderiamos seguir así... 
O único que se presentan son 
macroproxectos para levar enerxía de onde 
se produce a outro lugar do mundo e ben, 
penso que ese modelo enerxético non é O 
modelo enerxético polo que hai que 
apostar, non? 


Estamos falando, moitas veces e en moitos 
foros, de que hai que apostar polo 
autoconsumo, polas 


comunidades enerxéticas, pola 
proximidade no consumo da enerxía, xa 
que é máis eficiente de consumila, pero o 
Ministerio ten na mente outros modelos. 
Modelos que se adaptan moi ben, non 
precisamente a cidadanía, senón a estas 
multinacionais que xa sabemos que teñen 
unha grande influencia nos gobernos 
porque, entre outras cousas, ofrecen 
postos suculentos. Moitas das persoas que 
teñen responsabilidades nos gobernos 
acaban, precisamente, nos consellos de 
administración das empresas que agora 
promoven. Como se fora salvadora do 
planeta a eólica mariña. 


Vaise, realmente, abaratar a factura para 
os consumidores domésticos, para as 
pequenas e medianas empresas, con esta 
implantación? Ben, temos o exemplo 
agora. Galicia é líder, é unha das 
comunidades autónomas punteira en 
renovables e, eu creo, que ninguén o 
notou. Están implantando unha gran 
cantidade de quilovatios, e xa tiñamos 
unha gran produción de renovables, a 
través das hidroeléctricas, e ninguén 
notou, precisamente, que a factura da luz 
se lle abaratase. Creo que intentar vender 
iso tamén é outra falacia. Isto é un gran 
negocio, sobre todo, para os promotores 
destas multinacionais da enerxía, é o que 
se persigue. De paso, tamén fan un 


TORCUATO TEIXEIRA 


"lavado verde", porque Repsol, Iberdrola, 
Endesa, etc. Son tamén grandes emisores 
de CO2. Entón, intentan lavar a conciencia 
e apostan polas renovables, como se 
estiveran apostando pola loita contra o 
cambio climático e apostando, tamén, por 
venderlle a cidadanía que é a enerxía máis 
económica. É todo unha falacia que se 
desmonta, por exemplo, co que estamos 
vendo nas comunidades autónomas como 
Galicia, ou Castela León, ou calquera 
comunidade autónoma con grande 
instalación de renovable, pero que a 
cidadanía, evidentemente, non nota para 
nada. Por iso hai tamén a oposición que 
hai en moitos lugares de España. 


A UE está a cambiar a normativa. En 
aspectos nos que sempre se fixo bandeira 
sobre o cambio climático e, de repente, 
está a modificar esa normativa 
medioambiental: tanto en requirimento, 
tanto como en participación cidadá.....A 
que ven ese cambio? Pódese reverter nun 
futuro? A Unión Europea é moi permeable 
ás influencias dos grupos de presión e está 
claro que, nestes momentos, hai 
traballando grupos de presión moi 
interesados na implantación das 
renovables no ámbito mariño, e non tan 
interesados na loita do cambio climático, 
senón en facer un grande negocio con isto 
das renovables. 


Citando o recente informe do Tribunal de 
Contas, xa advertiu á Comisión Europea 
que ollo con esta carreira pola 
implantación da eólica mariña (en 
concreto falaba da eólica mariña) porque 
non contan nin impactos socio- 
económicos, nin impactos nos 
ecosistemas. E advirte, o Tribunal de 
Contas, de que hai riscos para a 
biodiversidade e que o sector da pesca 
poda verse afectado, asi que, por favor, 
pausa. Si que hai que apostar polas 
renovables pero o que non podemos facer 
é desatender esas dúas pautas. O que son 
OS grupos de presión e a simplificación 
administrativa e, incluso eliminación, 
deses posibles informes de impacto 
medioambiental para a instalacións das 
renovables, pois ben, non é que de repente 
á Comisión lle entrara unha febre polo 
tema do cambio climático e facilitar todo... 
Son os grupos de presión que están, 
evidentemente, traballando para quea 
implantación das diferentes renovables 
pasen por enriba do que respecta á 
biodiversidade e, no respecto da renovable 
mariña, dos ecosistemas mariños. Iso é O 
que están buscando. Toda a produción 
normativa da UE vai por esa liña, de quitar 
garantías e avaliacións dos posibles 
impactos medioambientais e facilitar a 
implantacións das renovables para que 
isto se faga o máis rápido posible, sen 
ningún tipo de garantía nin para a 

biodiversidade nin para o cidadán, que lle 
interesa saber como poden incidir todos 
eses proxectos no medio ambiente. 


Falando un pouco dos POEM (Plan de 
Ordenación do Espazo Marítimo). Quen 
participou ademais das eléctricas? O 
sector pesqueiro, ao que eu represento, 
tivo unha única participación como tal, 
nun taller que se fixo no ano 2021. Un 
taller moi xenérico, con diferentes 
representantes das diferentes 
demarcacións mariñas de España. 


Nese taller presentouse un primeiro 
borrador, que iba ser obxecto de discusión. 
Despois, como sector pesqueiro, forzamos 
unha reunión co secretario xeral de medio 
ambiente, Hugo Morán (Fernández), para 
indicarlle que ese borrador tiña que ter 
presente que hai páxinas de información 
en relación a zonas de protección da 
merluza, da cigala, protección do 

ollomol .... (que non se tiñan en conta) e 
tamén en relación ao gran impacto que 
algunha das zonas propostas tiña sobre a 
actividade, porque eran zonas de gran 
traballo de barcos de pesca. Iso foi toda a 
intervención. 


A pasar de diferentes solicitudes de 
reunión coa ministra.....a seguinte 
reunión foi: “o lo tomas o lo dejas". 


Foi a publicación o 28 de febreiro deste ano 
(2023) do Real Decreto 150/2023 polo que 
se aproba os Plans de Ordenación do 
Espazo Mariño onde, fundamentalmente, 
O Que se fixo foi maquillar o borrador un 
pouco e, ao final, quedar como quedaba. 
Porque, sinceramente, hai que dicilo: os 
POEMAS están pensados para favorecer, 
fundamentalmente, aos promotores da 
eólica mariña. E, nas zonas que se 
establecen, non se parte da premisa de se 
hai alí xente faenando, barcos faenando ou 
se hai unha grande riqueza de 
biodiversidade. O que se faié, easí odio 
propio Real Decreto, cales son as mellores 
zonas de vento, onde se pode quitar maior 
rendemento, maior rendibilidade 
económica pura e dura. En base a esa 
maior rendibilidade económica, resérvase 
a zona en cuestión para implantar aía 
eólica mariña. 


Non se mirou para nada como lle pode 
afectar á pesca, á biodiversidade, nin nada 
parecido. A premisa é onde mellores 
ventos teñamos. E se aí hai pesca e unha 
grande riqueza de biodiversidade, iso pasa 
a un segundo plano, é totalmente 
secundario. E esa é a realidade da 
planificación do espazo mariño por parte 
do Estado español. 


Falando da falta de transparencia. Que 
forma parte de ese Foro Fólico Mariño? 

Nos, non só participamos como sector 
pesqueiro galego no que se chama 
Observatorio da Fólica Mariña, que é un 
organismo dependente da Xunta de 
Galicia, onde estamos representados as 
confrarías de pescadores e as asociacións 
de armadores, a través do Consello Galego 
de Pesca. Despois, nese Foro, pois hai 
representantes políticos, tanto da 
Consellería de Pesca como da Consellería 
Medio Ambiente e Consellería de Industria 
e están representadas tamén o que son as 


asociacións da industria e do metal. 


Un foro de diálogo, asi foi como se 
precisou, como se estruturou e, para min, 
non é unha mala noticia que sexa un foro 
de diálogo no que, seguramente, tiña que 
haber outros actores importantes, como as 
universidades, por poñer un exemplo, ou 
asociacións de defensa do medio 
ambiente, pero ben, non me parece mal 
articulado, aínda que é mellorable, por 
suposto. 


Nese foro, ao final, o que está 
acontecendo, única e exclusivamente, é 
que veñen OS promotores a presentar os 
seus proxectos e que o sector pesqueiro, 
ante a presencia da administración galega, 
lles diga que eses proxectos son inviables 
na costa galega. 

É case un bucle: chega Repsol ou chega 
Iberdrola, presentan, os seus enxeñeiros, 
OS Seus grandes proxectos. Todos 
contentos porque vamos xerar non sei 
cantos miles de postos de traballo, vamos 
xerar non sei cantos quilovatios e tale tal 
e, cando rematan, O sector pesqueiro o que 
lles di é: ben señores, pois resulta que en 
Galicia hai 16 mil persoas que viven 
directamente so sector pesqueiro e uns 75 
ou 80 mil que, indirectamente, teñen 
relación co sector. Asi que tedes que 
pospoñer o proxecto porque ademais pon 
en perigo unha serie de ecosistemas. 
Entón, os actores se marchan, coa 
mensaxe recibida, e non volvemos a saber 
nada mais deles. 


Noutros foros e canles que están abertos 
OS grupos de presión e os “lobbys” da 
eólica mariña e enerxética son moi 
hábiles. Montan grandes espectáculos en 
diferentes lugares, non só en Ferrol. En 
Ferrol hai un congreso de carácter 
internacional, ao cal xa levo asistindo dous 
anos, sobre a eÓlica mariña. Invitan .a 
ministra de Transición Ecolóxica e Reto 
Demográfico, que asiste. Crean “clústers” 
sobre “clústers” en diferentes grupos e 
colaboracións portuarias, etc. E hai toda 
unha rede organismos, asociacións varias, 
e congresos e seminarios.... todos 
enfocados para vender un produto que é 
dificilmente vendible. 


E se se vende, ao mellor, hai que facelo en 
moitas menos proporcións do que eles 
pretenden. En vez de instalar 3 xigavatios 
ao mellor só se poden implantar 0,5 
xigavatios e nunha zona onde non haxa 
impacto no sector pesqueiro, ni na 
biodiversidade nin no medio ambiente. 
Pero aquí, de cara ao 2030, todo o mundo 
está empeñado en meter 3 xigavatios, si ou 
si. 


Estamos todos lanzados nunha carreira 
como polo sen cabeza, pasando, 
olimpicamente, dos impactos, que o 
propio Tribunal de Contas da UE está 
advertindo, que poden ter este tipo de 
industrias. A propia Comisión está 
advertindo do que pode ocorrer con esa 
implantación. Pero os Estados membros 
da UE, por exemplo España, están 
lanzados en facilitar (normativamente) a 
tódolos promotores que se implanten nas 
augas europeas a costa do que sexa. 


“Porque, sinceramente, hai que 
dicilo: os POEM están pensados 
para favorecer aos promotores 


da eólica mariña” 


O MIRADOIRO VERDE 


É socialmente rendible se o prezo é a Eu penso que hai outras alternativas. 
pesca? Claro, isa é a pregunta que nos Que non sexan tan suculentas nin tan 
temos que facer o Goberno e a opinión beneficiosas para os que están detrás da 
pública. É importante loitar contra o ordenación do espazo mariño nin destas 
cambio climático, pero non podes zonas, que se reservaron para a eólica 
sacrificar sectores tan importantes nina a mariña, pois é outra cousa. O que a Endesa 
propia biodiversidade. Haberá outras ou a Iberdrola lle gustaría, seguramente, 
formas de loitar contra o cambio climático non ten nada que ver co interese xeral. 

e apostar polas renovables sen cargarte un Iberdrola, Naturgy, Repsol, etc. só buscan 
sector tan importante e tan sostible, interese dos accionistas. 


económica e socialmente, como é a pesca e 
sen poñer en perigo a propia riqueza e 
biodiversidade que temos nos nosos 
mares. Porque senón somos capaces de ter 
unha alternativa diferente entón é mellor 


que nos marchemos todos para casa. 


Cando se fala de garantir a biodiversidade 
mariña, estase considerando todo o que 
implica esas instalacións, estase tendo en 
conta como están a afectar planes eólicos 
mariños noutros lugares? Viana do 
castelo, por exemplo Eu teño a 
experiencia directa. Estiven en Viana de 
Castelo, fun ver o propio polígono, 
invitado pola propia empresa que é titular 
da explotación dese polígono e falei 
directamente cos propios pescadores de 
Viana do Castelo. O Goberno portugués 
intentou disfrazar, con datos sobre ventas, 
poxas, descargas, que entraran desde que 
se implantou o polígono da eólica mariña, 
pero a realidade que me transmitiron os 
pescadores foi, que unha serie de especies, 
que antes collían preto do parque, 


aas 


desapareceron. Especies importantes e de x 


ó 


gran valor. 


Tamén nos enganaron. Nos dicían que se 
podía traballar sobre o cableado eléctrico 
(que leva a enerxía desde o parque a Viana 
do Castelo), excepto a pesca de arrastre, 
pois, ao final, non só se expulsa de esa 
zona, que son 1O km? onde están OS 
aereoxeneradores, senón que, a 600 
metros dun lado a outro do cable eléctrico, 
tampouco se lles permite realizar 
ningunha actividade pesqueira. Entón, o 
dano producido en relación a zona de 
traballo, que teñen acoutada, pois é 
inmenso. Tamén, constatamos que hai 
certas especies que deixamos de ver a raíz 
da implantación do parque. 


Foto:-Xoán Porto 


Para rematar, consideras que o diálogo, a 
participación real, os acordos cos entes 
sociais directamente implicados, é aínda 
posible? Hai que restablecelo todo. Eu xa 
teño dito moitas veces que a ordenación do 
espazo mariño é demasiado importante 
como para ventilalo como se ventilou. Con 
escasa participación, ordenado de maneira 
unidireccional, no sentido de que o 
borrador, evidentemente, está imposto, ao 
Ministerio, polas industrias da eólica e, 
sobre iso, foi no que se traballou. Non se 
pode ir en contra do propio acordo de 
París, que tanto se lle enche a boca a 
ministra Teresa Ribera. Os estados teñen 
que loitar contra o cambio climático, pero 
non podes poñer en risco a produción de 
alimentos. 


E así, con esta organización e con este 
plan, que ten o Ministerio, está poñendo 
en risco a produción de alimentos. E non 
calquera alimento, porque o peixe é a 
proteína animal máis sostible e das máis 
saudables, co cal é unha verdadeira 
barbaridade o que intentamos facer, 
poñendo en risco o provisión dunha 
proteína tan importante. 


“Os estados teñen que loitar 
contra o cambio climático, pero 
non podes poñer en risco a 


produción de alimentos” 


TORCUATO TEIXEIRA 


FALAMOS LCON.5 

Asesor xurídico da Federación Nacional de 
Confrarías de Pescadores 


